
SPECIFIKACIJA programa
»Usposabljanje za izvajalce usposabljanj in izpraševalce na strokovnih izpitih Upravne akademije«


Predmet naročila

Izvajanje programa »Usposabljanje za izvajalce usposabljanj in izpraševalce na strokovnih izpitih Upravne akademije«.

Program zajema 7 usposabljanj:

1. Didaktika za izvajalce usposabljanj 
2. Veščine nastopanja
3. [bookmark: _Hlk8732418]Dejavnosti za vključevanje udeležencev
4. Uporaba spletnih orodij pri usposabljanju
5. Tematska delavnica za ciljne skupine izvajalcev
6. Delavnica za izpraševalce na strokovnih izpitih  
7. Umetna inteligenca v usposabljanjih in preverjanju znanja 

Ponudniki bodo izbrani za izvajanje največ 3 usposabljanj iz programa. Za vsako usposabljanje bosta izbrana največ 2 izvajalca. Naročnik si pridržuje pravico, da izbrane ponudnike povabi tudi k izvajanju drugega usposabljanja s področja vsebin tega programa. Trajanje in vsebinski poudarki posameznega usposabljanja se lahko po dogovoru z naročnikom prilagodijo ciljni skupini.

Ciljna skupina 

Izvajalci usposabljanj, koordinatorji usposabljanj, izpraševalci na strokovnih izpitih v organizaciji Upravne akademije

Oblike dela in učne metode 

Usposabljanja potekajo v obliki delavnic v živo ali na daljavo (glede na potrebe in pogoje naročnika) z aktivnim sodelovanjem udeležencev (diskusija in refleksija, praktične vaje, kviz, delo v manjših skupinah in v parih, analize primerov iz prakse).

Potekati morajo v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije:
https://ua.gov.si/o-nas/za-izvajalce-usposabljanj/



Opis usposabljanj

1. Didaktika za izvajalce usposabljanj 

Namen: delavnica je namenjena izvajalcem usposabljanj na Upravni akademiji, ki želijo nadgraditi didaktične in andragoške kompetence za učinkovito  delo z odraslimi udeleženci.

Trajanje: 3 pedagoške ure (v živo ali na daljavo)

Cilji: 
· izvajalci usposabljanj se seznanijo z osnovami usposabljanja odraslih in pomenom aktivne vloge udeležencev v procesu usposabljanja
· znajo načrtovati in izvajati interaktivna usposabljanja
· razvijejo andragoške in didaktične kompetence (načrtuje usposabljanja na podlagi učnih ciljev in izidov, razumejo učenje odraslih in značilnosti udeležencev javnega sektorja, uporablja ustrezne metode, oblike in tehnike dela)

Vsebina: 
· neformalno izobraževanje in učenje odraslih: posebnosti, vloga usposabljanj v razvoju kompetenc javnih uslužbencev, učenje na podlagi izkušenj in primerov iz prakse
· oblike, metode in tehnike usposabljanja odraslih: pregled sodobnih oblik usposabljanja (študije primerov, problemsko učenje, učenje na delovnem mestu (transfer znanja v prakso), ipd.), aktivne oblike dela (razprava, delo v skupinah, študije primerov, igranje vlog, analiza primerov dobre/slabe prakse, deljenje izkušenj, prilagajanje oblik in metod ciljem, vsebini in času
· samostojnost odraslega v procesu učenja: odgovornost udeleženca za lastno učenje, spodbujanje samostojnosti in notranje motivacije, podpora refleksiji in prenosu znanja v prakso
· načrtovanje in izvajanje usposabljanja: opredelitev ciljev, struktura usposabljanja (uvod, jedro, zaključek), časovno načrtovanje
· sodobne oblike in metode usposabljanja odraslih: kombinirano učenje, usposabljanje na daljavo, uporaba digitalnih orodij za aktivno vključevanje udeležencev
· vloga izvajalca kot facilitatorja učenja (ne zgolj predavatelja)
· pričakovanja udeležencev in poučevanje glede na njihovo predznanje
· komunikacija in interakcija pri usposabljanju, delo z zahtevnimi udeleženci (odpor do učenja, vse že vem udeleženci, konfliktne situacije, pasivnost).


2. Veščine nastopanja

Namen: delavnica je namenjena izvajalcem usposabljanj na Upravni akademiji, da spoznajo, vadijo in analizirajo veščine nastopanja, potrebne pri izvajanju usposabljanj, ter izboljšajo sposobnost vodenja skupin tudi v zahtevnih situacijah.

Trajanje: 2 x 3 pedagoške ure (v živo ali na daljavo)

Cilja: 
· izboljšanje veščin nastopanja pri udeležencih
· razvoj komunikacijske in prezentacijske kompetence (jasno, strukturirano in prepričljivo posredovanje vsebine; vzpostavljanje strokovnega in zaupnega odnosa z udeleženci; obvladuje nastop v živo/na daljavo) 

Vsebina: 
· verbalna in neverbalna komunikacija
· načela in merila prepričljivega nastopanja – pedagoški nastop
· vzpostavljanje stika z udeleženci in vzdrževanje njihove zavzetosti
· smernice za pripravo nastopa
· nastopi udeležencev s snemanjem in analizo
· nastop v zahtevnih situacijah (tišina, odpor, dominantni udeleženec)
· obvladovanje treme in stresnih situacij
· avtentičnost in kredibilnost v javnem nastopanju
· nastop v online/hibridnem okolju (kamera, glas energija) 


3. Dejavnosti za vključevanje udeležencev

Namen: delavnica je namenjena izvajalcem usposabljanj na Upravni akademiji, da spoznavajo, vadijo in analizirajo izmenjavo dejavnosti izvajalca in udeležencev ter smiselno uporabo interaktivnih dejavnosti pri usposabljanju

Trajanje: 3 pedagoške ure (v živo ali na daljavo)

Cilji: 	
· priprava in izvedba celovitega procesa usposabljanja s poudarkom na aktivni vlogi udeležencev
· smiselna in ustrezna raba učnih pripomočkov in interaktivnih dejavnosti
· razvoj kompetenc za aktivno in interaktivno poučevanje (vključuje udeležence v učni proces, uporablja izkustvene, problemske in sodelovalne metode, vodi skupinsko dinamiko)

Vsebina: 
· načrtovanje in strukturiranje usposabljanja
· dejavnosti za vključevanje udeležencev in vzdrževanje njihove pozornosti
· priprava in izvedba interaktivne dejavnosti
· priprava in uporaba vizualnih učnih pripomočkov
· interaktivne metode za velike in heterogene skupine (različno ozadje, različna predznanja, ipd.)
· facilitiranje razprav in skupinskega dela
· delo z nizko motiviranimi (pasivnimi) udeleženci


4. Uporaba spletnih orodij pri usposabljanju

Namen: delavnica je namenjena izvajalcem usposabljanj na Upravni akademiji, ki želijo izboljšati kakovost, interaktivnost in učinkovitost svojih usposabljanj z uporabo sodobnih spletnih orodij ter spodbuditi aktivno sodelovanje udeležencev.

Trajanje: 3 pedagoške ure (v živo ali na daljavo)

Cilji: 
· razvoj digitalne pedagoške kompetence (smiselna uporaba digitalnih in interaktivnih orodij; izvajanje usposabljanj v spletnem ali hibridnem okolju)
· seznanitev z načini, kako z interaktivnimi orodji motivirati udeležence in povečati njihovo vključenost
· znati spremljati odzive udeležencev in uporabiti njihove povratne informacije
· poznati osnovna pravila avtorskih pravic pri uporabi besedil, slik in drugih gradiv
	
Vsebina: 
· motiviranje udeležencev usposabljanj in aktivno vključevanje udeležencev (»icebreakerji« oz. ledolomilci", hitra vprašanja, glasovanja, …), osnovna pravila kognitivne obremenitve (ohranjevanje pozornosti)
· priprava in uporaba interaktivnih dejavnosti (prosojnice, kvizi, vprašalniki, naloge, igre – Mentimeter, Kahoot in druga ustrezna orodja), kdaj orodje uporabiti in kdaj ne
· spremljanje odzivov, povratne informacije (zbiranje sprotnih odzivov udeležencev, analiza rezultatov, uporaba povratnih informacij)
· avtorske pravice uporabljenih gradiv (besedila, slike, video, ipd.)


5. Tematska delavnica za ciljne skupine izvajalcev usposabljanj

Namen: delavnica je namenjena izvajalcem posameznega usposabljanja ali programa usposabljanj, da medsebojno uskladijo način in vsebine izvajanja programa. Delavnica je lahko namenjena tudi iskanju drugih rešitev glede izvajanja usposabljanja. Rezultat delavnice je večja usklajenost programov in občutek strokovne skupnosti.

Trajanje: 3 pedagoške ure (v živo ali na daljavo)


Cilja: 
· uskladitev poteka, vsebine in ciljev usposabljanja
· izmenjava dobrih praks za večjo učinkovitost in interaktivnost usposabljanja
	
Vsebina: 
· načrtovanje in vodenje skupinskega procesa
· posebnosti izvedbe določenega usposabljanja ter ciljnih skupin
· izmenjava izkušenj in dobrih praks (refleksija in kolegialno učenje) 
· poenotenje standardov izvedbe in usklajevanje učnih izidov med izvajalci
· načrtovanje procesa za doseganje ciljev

Po zaključku izvajalec delavnice pripravi povzetek rezultatov, ki ga Upravna akademija posreduje izvajalcem posameznega usposabljanja.


6. Delavnica za izpraševalce na strokovnih izpitih

Namen: delavnica je namenjena izpraševalcem na posameznem strokovnem izpitu Upravne akademije za predstavitev ključnih vidikov, ki jih je smiselno upoštevati pri ustnem in pisnem delu strokovnega izpita. Udeleženci spoznajo tudi etična načela ter merske karakteristike, ki bistveno pripomorejo k pravičnemu ocenjevanju znanja.

Trajanje: 2 x 3 pedagoške ure (v živo ali na daljavo)

Cilji: 
· seznaniti udeležence s problemi (napakami) ocenjevanja ter problemom pravičnosti ocenjevanja, ko se to uporablja v selekcijske namene;
· spoznati  metode za odpravljanje napak (merske lastnosti nalog oz. vprašanj in preizkusov  znanja);
· razlikovati med »kvantiteto« in »kvaliteto« znanja;
· razumeti pojem »veljavno in objektivno ocenjevanje«;
· razumeti, da na veljavnost in objektivnost ocenjevanja vplivajo sistematične in nesistematične napake ocenjevalca;
· znati uporabljati sodobne metode (opisni kriteriji, taksonomije) pri sestavljanju nalog in vprašanj za pisne in ustne izpite;
· pridobiti spretnosti oblikovanja nalog oz. vprašanj na različnih taksonomskih stopnjah; 
· seznaniti udeležence z različnimi nalogami objektivnega tipa;
· pridobiti spretnosti oblikovanja jasnih in enoznačnih kriterijev pri ocenjevanju nalog oz.    izdelkov kandidatov;
· znati določati minimalne standarde znanja;
· pridobiti spretnosti oblikovanja lestvice ocen na osnovi vnaprej opredeljenih minimalnih standardov znanj;
· razumeti pomen povratne informacije in pridobiti spretnosti oblikovanja in podajanja povratnih informacij.

Vsebina:
a) Teoretični del o ocenjevanju znanja

Teoretični del o ocenjevanju znanja (predavanje) obsega razlago s primeri:
· osnovni pojmi ocenjevanja znanja
· koraki (faze) pri ocenjevanju znanja
· napake (sistematične in nesistematične) ki spremljajo ocenjevanje znanja
· merske lastnosti ocenjevanja (veljavnost, zanesljivost, objektivnost, težavnost …)
· načini zagotavljanja ustreznih merskih lastnosti ocenjevanja (opisni kriteriji, taksonomije, naloge objektivnega tipa, …)
· revidirana Bloomova taksonomija (2001)
· oblikovanje vprašanj oz. nalog z uporabo Bloomove taksonomije – veljavnost 
· oblikovanje nalog z uporabo nalog objektivnega tipa – objektivnost
· minimalni standardi in določanje le teh
· oblikovanje izpita in struktura izpita
· čas trajanja in število vprašanj in nalog (pri ustnem in pisnem delu izpita) 
· določanje ocen
· povratna informacija o znanju

b) Praktični del o oblikovanju izpitnih nalog oz. vprašanj in preizkusa znanja 

Praktični del (delavnice) obsega:
· oblikovanje specifikacijske tabele (določanje področij, kriterijev in minimalnih standardov)
· oblikovanje nalog oz. vprašanj na posameznih taksonomskih stopnjah – veljavnost 
· oblikovanje kriterijev pri nalogah esejskega tipa, seminarskih nalogah in praktičnih izdelkov
· oblikovanje nabora vprašanj in nalog (ustnih in pisnih) ob upoštevanju temeljnih didaktičnih načel
· določanje meje za posamezne ocene
· ocena in povratna informacija udeležencu

Izvajalci: delavnico lahko pripravi in izvaja 1 izvajalec ali pa 2 izvajalca skupaj. Če delavnico izvajata 2 izvajalca, jo izvajata hkrati ter se pri izvedbi medsebojno dopolnjujeta in oba polno sodelujeta. 


7. Umetna inteligenca v usposabljanjih in preverjanju znanja

Namen: usposabljanje je namenjeno izvajalcem in izpraševalcem, ki želijo poglobljeno in odgovorno uporabljati umetno inteligenco pri pripravi, izvajanju in vrednotenju usposabljanj.

Trajanje: 2 x 3 pedagoške ure (v živo ali na daljavo)

Cilji:
· razumevanje osnov umetne inteligence in generativnih orodij
· prepoznavanje dobrih in slabih praks pri uporabi umetne inteligence
· poglobljena seznanitev z etičnimi in pravnimi vidiki (avtorske pravice, varstvo podatkov, odgovornost
· praktična priprava lastnih primerov uporabe umetne inteligence
· krepitev kritičnega mišljenja in sposobnost presoje uporabe umetne inteligence 

Vsebina:
· pregled orodij umetne inteligence (jezikovni modeli, generativna umetna inteligenca)
· primeri dobre in slabe prakse
· etična presoja, varstvo osebnih podatkov (GDPR) in avtorske pravice ter citiranje generirane vsebine
· priprava lastnih primerov rabe umetne inteligence
· vloga človeka kot nosilca odgovornosti


Ponudniki

Ponudniki so lahko fizične in pravne osebe javnega ali zasebnega prava.  Ponudnik lahko odda ponudbo za izvajanje največ 3 posameznih usposabljanj iz programa.

Dinamika izvajanja 

	Usposabljanje
	Skupno št. izvedb v času trajanja pogodbe
	Št. ped. ur v živo
	Št. ped. ur na daljavo

	1. Didaktika za izvajalce usposabljanj 
	4
	3
	3

	2. Veščine nastopanja
	4
	2 x 3 
	2 x 3 

	3. Dejavnosti za vključevanje udeležencev
	4
	3 
	3 

	4. Uporaba spletnih orodij pri usposabljanju
	4
	3 
	3 

	5. Tematska delavnica za ciljne skupine izvajalcev
	 4
	3 
	3 

	6. Delavnica za izpraševalce na strokovnih izpitih  
	8
	2 x 3
	2 x 3 

	7. Umetna inteligenca v usposabljanjih in preverjanju znanja
	4
	2 x 3
	2 x 3



Dejansko število izvedb posameznega usposabljanja je odvisno od potreb, zato je v specifikacijah opredeljeno predvideno število izvedb. Za dinamiko izvajanja posameznega usposabljanja se bosta sproti dogovarjali kontaktna oseba naročnika in izvajalec. 

Kraj izvedbe usposabljanja

Izvajanje poteka na lokacijah v Ljubljani ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo).

Predstavitev usposabljanja

Ponudnik, ki izpolnjuje vse zahtevane pogoje, predstavnikom naročnika na njihovo zahtevo pred podpisom pogodbe zagotovi predstavitev predavateljev, podrobnejšo predstavitev programa usposabljanja in učnih metod. V primeru zavrnitve predhodne predstavitve ponudba ponudnika ne bo upoštevana.

Pogodba

Izbrani ponudnik mora podpisati pogodbo v roku 5 dni od prejema podpisane pogodbe s strani naročnika. Veljavnost pogodbe je do porabe načrtovanih sredstev v višini 26.937,60 EUR z DDV oziroma ne dlje kot do 31. 12. 2027.

